AksaraLLM/aksara-bahasa-daerah-v1 huggingface dataset:
Drew Blythe Barrymore (leuwih dipikawanoh: Drew Barrymore; ) nyaéta saurang aktris, panulis, sutradara, modél jeung produser asal Amérika Sarikat. Dina umur salapan taun, Barrymore merankeun Gertie dina pilem arahan sutradara Steven Spielberg, E.T. Extra-Terrestrial (1982) ieu ngaraih nominasi aktris pangrojong panghadéna Golden Globe liwat peranna minangka Casey Brodsky dina pilem Irreconcilable Differences (1984). Bareng Cameron Diaz jeung Lucy Liu, ogé ngabéntangan Charlie's Angels, boh vérsi sérial tipi boh layar rubakna. Barrymore ogé dipercaya pikeun jadi sutradara sékuel katilu pilem box office, Twilight nu judulna Eclipse. Barrymore pernah kawin jeung aktor Tom Green sarta pangusaha diskotik Jeremy Thomas. Barrymore mangrupa anak ti aktor John Drew Barrymore Jr.

Filmografi

1978 Suddenly, Love
1980 Bogie
1980 Altered States
1982 E.T. The Extra-Terrestrial
1984 Firestarter
1984 Irreconcilable Differences
1985 Cat'S Eye
1986 Babes In Toyland
1989 See You In The Morning
1989 Far From Home
1991 Motorama
1992 2000 Malibu Road
1992 Sketch Artist 
1992 Waxwork Ii: Lost In Time
1992 Poison Ivy
1992 Guncrazy
1993 The Amy Fisher Story
1993 No Place To Hide
1993 Doppelganger
1993 Wayne'S World 2
1994 Inside The Goldmine
1994 Bad Girls
1995 Boys On The Side
1995 Mad Love
1995 Batman Forever
1996 Everyone Says I Love You
1996 Scream Casey Becker
1997 Wishful Thinking
1997 Best Men
1998 The Wedding Singer 
1998 Ever After
1998 Home Fries
1999 Never Been Kissed
1999 Olive, The Other Reindeer
2000 The Simpsons
2000 Skipped Parts
2000 Titan A.E.
2000 Charlie'S Angels
2001 Donnie Darko
2001 Freddy Got Fingered
2001 Riding In Cars With Boys
2002 Confessions Of A Dangerous Mind
2003 Charlie'S Angels: Full Throttle
2003 Duplex
2004 50 First Dates
2004 My Date With Drew
2005 Fever Pitch
2006 Curious George
2007 Music And Lyrics
2007 Lucky You
2008 Beverly Hills Chihuahua
2009 He'S Just Not That Into You
2009 Grey Gardens
2009 Everybody'S Fine
2009 Whip It
2010 Going The Distance
2011 Jack And Jill
2012 Big Miracle

Rujukan

Aktris Amérika Sarikat
Adrianne Palicki () nyaéta saurang aktris asal Amérika Sarikat. Palicki dipikawanoh pisanna sanggeus merankeun Tyra Collette dina sérial tipi Friday Night Lights (2006–2011). Palicki ngajalanan mangsa rumajana di Ohio. Palicki kacatet minangka lulusan Whitmer Hight School di Tolédo taun 2011. Palicki mangrupa anak ti papasangan Nancy (née French) jeung Jeffrey Palicki. Palicki boga lanceuk ngaranna Eric, saurang panulis buku komik.

Filmografi

Pilem

Tipi

Rujukan

Tutumbu kaluar
 

Aktris Amérika Sarikat
Daérah Operasi IX Jember atawa Daop IX JR atawa Daop 9 Jember nyaéta Daérah Operasi PT Kereta Api Indonesia anu ngawengku wilayah Jawa Wétan bagian wétan.

Stasion gedé di wilayah Daop IX di antarana Stasion Jember, Pasuruan, Probolinggo, jeung Banyuwangi Baru. Aya hiji dipo lokomotip, nyaéta Dipo Lokomotip Jember, sarta dua subdipo lokomotip, nyaéta Subdipo Probolinggo jeung Banyuwangi Baru. Subdipo Probolinggo sakapeung ngalayanan lokomotip karéta luar biasa (KLB) anu ngaliwat/beroperasi di Daop IX, samentara Subdipo Banyuwangi ngalayanan lokomotip-lokomotip ti dipo séjén atawa ti dipo Jember saenggeus karéta-karéta éta dioperasikeun.

Karéta api 
Karéta api anu dioperasikeun ku daop 9 Jember di antarana:
 Karéta api Mutiara Timur
 Karéta api Sri Tanjung
 Karéta api Tawang Alun
 Karéta api Probowangi
 Karéta api Pandanwangi

Sedengkeun karéta api anu dioperasikeun ku daop séjén nyaéta:
 Karéta api Logawa
 Karéta api Wijayakusuma
 Karéta api Ranggajati

Lintas Beroperasi 
 Bangil-Kalisat
 Kalisat-Banyuwangi Baru

Lintas teu beroperasi 
 Kalisat-Panarukan
 Probolinggo-Paiton
 Klakah-Lumajang
 Lumajang-Pasirian
 Lumajang-Balung
 Balung-Ambulu
 Kabat-Banyuwangi
 Rogojampi-Benculuk

Daptar dipo lokomotip 
 Dipo lokomotip Jember
 Subdipo lokomotip Banyuwangi
 Subdipo lokomotip Probolinggo

Tingali ogé 
Kereta Api Indonesia

Rujukan 

Angkutan karéta di Indonésia
Skandium nyaéta salah sahiji unsur kimia dina tabél périodik anu miboga lambang Sc jeung nomor atom 21. Skandium mangrupa unsur transisi lemes sarta warnana kapérakan anu mimti kapanggih dina mineral langka ti Skandinavia. Bagéan luar ieu unsur téh bakal robah kakonéng-konéngan atawa beureum ngora mun keuna hawa. Skandium gampang kaoksidasi ku hawa sarta gampang kabeuleum. Ieu unsur ngaréaksi jeung cau pikeun ngawangun gas hidrogén jeung bakal larut kana loba asam. Skandium murni diproduksi ku cara manaskeun skandium fluoride (ScF3) jeung logam kalsium. Skandium jarang kapanggih di alam ku sabab ngan nyangkaruk dina jumlah nu leutik pisan. Skandium biasana ngan kapanggih dina dua macem bijih. Thortveitite nyaéta sumber utama ieu unsur. Produksi skandium dunya diperkirakeun ngan 50 kg per taun ku jumlah cadangan anu teu dipikanyaho sacara pasti. Skandium mangrupa unsur ka-50 pang-ngaleuyana di marcapada jeung sumebar sacara lega di leuwih ti 800 mineral. Ngan kurang leuwih 3% pepelakan anu dianalisis miboga kandungan skandium, éta ogé dina jumlah anu saeutik pisan.

Rujukan

Unsur kimia
Fluor nyaéta hiji unsur kimia dina tabél périodik anu miboga simbul F jeung nomor atom 9. Fluor mangrupa gas halogén racunan univalen, warnana konéng-héjo pias, jeung mangrupa unsur pangréaktifna sarta miboga éléktronégativitas pangluhurna. Fluor gampang ngawangun sanyawa jeung ampir sakabéh unsur séjénna, malah mah jeung gas mulya ogé siga kripton, xénon, sarta radon. Saking réaktifna, kaca, logam, cai, jeung zat lianna ogé bakal kabeuleum sarta hurung caang dina diréaksikeun jeung gas fluor. Dina larutan, fluor biasana kajadian minangka ion fluorida F-. Fluorida mangrupa sanyawa anu kajadian antara fluorida jeung unsur lian nu muatanna positif. Produksi fluor taunan dunya kurang leuwih 4 yuta ton. Panghasil fluorit utama dunya di antarana nyaéta Tiongkok, Méksiko jeung Éropah Kulon. Fluor kajadian sacara alami di kerak marcapada jeung bisa kapanggih dina batuan, batu bara, jeung taneuh liat. Fluor mangrupa unsur ka-13 pang-ngaleuyana di kerak marcapada ku konséntrasi 950 ppm. Taneuh ngandung kira-kira 330 ppm fluor. Sedengkeun taneuh anu kakontaminasi bisa ngandung fluor nepi ka 3500 ppm. Fluorida hidrogen biasa dileupaskeun ka udara liwat prosés pameuleuman dina industri. Fluorida anu aya di udara dina antukna mah bakal turun kana taneuh atawa kana cai.

Rujukan

Unsur kimia
Boron nyaéta hiji unsur kimia dina tabél périodik anu miboga lambang B jeung nomor atom 5. Boron mangrupa unsur non-logam jeung mangrupa hiji-hijina non-logam tina kelompok 13 tabél périodik unsur. Boron aya dina kondisi kakurangan éléktron ku sabab miboga p-orbital kosong. Ieu unsur miboga sawatara bentuk, nu pangilaharna mah nyaéta boron amorf dina wangun bubuk lestreng, teu réaktif kana oksigen, cai, asam jeung basa. Boron ngaréaksi jeung logam pikeun ngawangun borida. Dina suhu kamar, boron mangrupa konduktor listrik anu goréng tapi mangrupa konduktor anu hadé dina suhu luhur. Sanyawa nu pangékonomisna sarta nu penting tina boron nyaéta natrium tetraborat dekahidrat (Na2B4O7 • 10H2O), atawa boraks téa.

Rujukan

Unsur kimia
Klor nyaéta hiji unsur kimia dina tabél périodik anu miboga lambang Cl jeung nomor atom 17. Klor kapanggih dina taun 1774 ku Carl Wilhelm Scheele, manéhna salah nebak yén klor téh ngandung oksigén. Ieu unsur meunangkeun ngaranna nu siga kiwari téh taun 1810 ku Humphry Davy. Unsur kimia murni klor wangunna gas diatomik nu warnana héjo. Ngaran klor éta téh asalna tina kecap latin chloros, nu hartina héjo, nujul kana warna gas ieu. Gas klor miboga beurat 2,5 kali hawa, miboga bau pinyesekkeun, sarta pohara racunna. Dina wangun cair jeung padet mah klor mangrupa oksidator kuat, pamutih, jeung agén disinféktan nu kuat. Ieu élemen mangrupa bagéan tina séri halogén pangwangun uyah anu bisa diékstrak tina klorida liwat oksidasi jeung éléktrolisis. Di alam, klor loba kapanggihna téh sanyawaan jeung unsur natrium ngabentuk uyah dapur (NaCl), sarta kapanggih dina karnalit jeung silvit. Klorida ngawangun loba uyah di lautan kurang leuwih 1,9% tina massa cai laut nyaéta ion klorida.

Rujukan

Unsur kimia
Fosforus nyaéta hiji unsur kimia dina tabél périodik anu miboga lambang P jeung nomor atom 15. Fosforus mangrupa unsur non-logam multivalen tina kelompok nitrogén. Ieu unsur kapanggih di alam dina sawatara bentuk alotropik jeung mangrupa élemen penting pikeun kahirupan organisme. Nyangkaruk sawatara wangun Fosforus nyaéta Fosforus bodas, beureum jeung hideung. Fosforus bodas nyaéta jenis anu biasa diproduksi industri. Fosforus bosa hurung dinu poék, kabeuleum sacara spontan mun keuna hawa, sarta mangrupa racun angot. Fosforus beureum mah varéatif dina warnana téh, tina orén ka bungur ku sabab varéasi leutik tina struktur kimiana. Wangun katilu, Fosforus hideung, dijieun dina tekenan luhur, wujudna siga grafit sarta bisa ngahantarkeun listrik. Di alam, Fosforus teu pernah dipanggihan dina wangun murni, tapi ngan minangka fosfat anu kawangun tina atom fosforus anu katalian dina opat atom oksigén. Fosforus ogé aya nu minangka ion fosfat muatan négatif (PO43-) anu kawangun tina mineral atawa minangka organofosfat nu mana nyangkaruk molekul organik anu napel kana hiji, dua, atawa tilu atom oksigén. Fosforus ogé nyangkaruk dina mangrupa-rupa kadaharan. Kadaharan anu euyeub fosforusna nyaéta tuna, salmon, sardén, haté, kalkun, hayam, endog jeung kéju (200 mg/100 g). Di alam, nyangkaruk loba mineral fosfat nu wangun pang-ngaleuyana mah nyaéta apatit.

Rujukan

Unsur kimia
Vanadium nyaéta hiji unsur kimia dina tabél périodik anu miboga lambang V jeung nomor atom 23. Vanadium mangrupa unsur langka, lemes, sarta warnana kulawu bodas anu kapanggih dina mineral tinangtu sarta dipaké utamana pikeun ngahasilkeun paduan logam. Vanadium tahan kana tihiangan ku sabab miboga lapisan palindung oksida di bagéan luarna. Vanadium teu pernah kapanggih sacara murni di alam, tapi nyangkaruk sanyawaan dina kurang leuwih 65 mineral abu béda-béda kayaning patronite, vanadinite, carnotite jeung bauksit. Vanadium kawangun dina endepan nu ngandung karbon siga minyak atah, batubara, jeung keusik tar. Cadangan badag vanadium bisa kapanggih di Afrika Kulon jeung di Rusia. Produksi bijih vanadium dunya kurang leuwih 45.000 ton per taun. Vanadium umumna aya di sabagéan badag taneuh dina jumlah nu varéatif sarta diserep ku pepelakan. Dina biologi, atom vanadium mangrupa komponén penting sawatara énzim, urtamana nitrogenase vanadium anu dipaké ku sawatara mikroorganisme nitrogén.

Rujukan

Unsur kimia
Stasion Lempuyangan (Aksara Sunda: ᮞ᮪ᮒᮞᮤᮇᮔ᮪ ᮜᮨᮙ᮪ᮕᮥᮚᮍᮔ᮪ atawa Basa Jawa: , Sêtasiyun Lêmpuyangan) (kodeu: LPN, +114 m) nyaéta stasion karéta api anu perenahna di Kota Yogyakarta, Daérah Istiméwa Yogyakarta, berjarak ±1 km di wétanneun Stasion Yogyakarta, stasion utama di kota ieu.

Stasiun anu didirikeun ti tanggal 2 Maret 1872 ieu téh ngalayanan karéta api ékonomi anu ngaliwatan Yogyakarta, sedengkeun pikeun karéta api éksekutip jeung bisnis dilayanan di Stasion Yogyakarta.

Stasiun ieu ogé ngalayanan Karéta api Prambanan Éksprés jurusan Kutoarjo-Yogyakarta-Solo Balapan.

Di deukeut stasion ieu aya rél ka Balai Yasa Yogyakarta, béngkél KA panggedéna di Pulo Jawa. Rél antara Stasion Lempuyangan jeung Balai Yasa Yogyakarta mangrupa jalur nu unik, lantaran nembus imah-imah masarakat sarta ngahiji jeung gang-gang.

Karéta api 
Karéta api anu eureun di stasion Lempuyangan di antarana:
 Karéta api Singasari: jurusan Stasion Blitar jeung Stasion Pasar Senén
 Karéta api Sri Tanjung: jurusan Stasion Banyuwangi Baru
 Karéta api Bogowonto: jurusan Stasion Pasar Senén
 Karéta api Progo: jurusan Stasion Pasar Senén
 Karéta api Gajah Wong: jurusan Stasion Pasar Senén
 Karéta api Bengawan: jurusan Stasion Pasar Senén jeung Stasion Purwosari
 Karéta api Gaya Baru Malam Selatan: jurusan Stasion Pasar Senén jeung Stasion Surabaya Gubeng
 Karéta api Kahuripan: jurusan Stasion Kiaracondong jeung Stasion Kediri
 Karéta api Pasundan: jurusan Stasion Kiaracondong jeung Stasion Surabaya Gubeng
 Karéta api Logawa: jurusan Stasion Jember jeung Stasion Purwokerto
 Karéta api Prambanan Éksprés: jurusan Stasion Kutoarjo jeung Solo Balapan
 Karéta api Joglosemarkerto: Karéta Looping Jawa Tenggah. Boh ka Solo Balapan, boh ka Semarang Tawang
 Karéta api Sidomukti: jurusan Stasion Yogyakarta jeung Stasion Solo Balapan
 Karéta api Jaka Tingkir: jurusan Stasion Pasar Senén
 Karéta api Mataram: jurusan Stasion Pasar Senén

Jadwal 
Pikeun jadwal, bisa ditingali di Wikipédia basa Indonésia

Tingali ogé 
Stasion Yogyakarta

Rujukan

Tumbu kaluar 
 Situs resmi PT Kereta Api Indonesia 

Angkutan karéta di Indonésia
Galium nyaéta hiji unsur kimia dina tabél périodik anu miboga lambang Ga jeung nomor atom 31. Galium padet mangrupa logam kulawu kabulaoan anu miboga struktur kristal ortorombik, sedengkeun galium murni miboga warna kaperakan.  Galium wangunna padet dina suhu ruang, tapi siga mérkuri, cesium, jeung rubidium, bakal jadi cair mun saeutik dipanaskeun.  Galium padet kaitung lemes sangkan bisa dipotong ku péso.  Ieu unsur stabil dina udara jeung cai, tapi ngaréaksi sarta larut dina asam jeung basa.  Galium teu sayaga dina wangun murni di alam.  Galium sabenerna mah leuwih ngaleuya tinimbang timbal tapi leuwih hésé diaksés ku sabab teu kakonséntrasi seléktif dina mineral sahingga sumberanna kawilang lega.  Sawatara bijih logam siga bauksit ngandung sajumlah leutik galium.  Lian ti kitu, batubara ogé miboga kontén galium kawilang luhur.

Rujukan

Unsur kimia
Kobalt nyaéta hiji unsur kimia dina tabél périodik anu miboga lambang Co jeung nomor atom 27. Kobalt mangrupa unsur féromagnetik, heuras, getas, ngagurilap, sarta warnana pérak-kabodasan. Siga beusi, kobalt bisa dirobah jadi magnét ku sifat fisik mirip jeung beusi sarta nikel. Ieu unsur aktif sacara kimia sarta bisa ngabentuk loba sanyawa. Kobalt stabil di udara sarta teu kapangaruhan ku cai, tapi saeutik-saeutik mah larut ku asam éncér. Sabagian badag cadangan kobalt nyangkaruk di inti marcapada. Kobalt miboga kalimpahan rélatif handap dina kerak marcapada sarta di parairan. Sanajan tingkat rata-rata kobalt dina taneuh nyaéta 8 ppm, aya daérah anu ngan miboga 0,1 ppm jeung tempat lian nepi ka saloba 70 ppm. Dina lingkungan laut, kobalt dibutuhkeun ku ganggang bulao-héjo (cyanobacteria) sarta organisme pangiket nitrogén lianna. Kobalt teu kapanggih dina bentuk unsur bébas jeung umumna mah kapanggih dina bentuk bijih. Kobalt biasana teu ditambang sorangan tapi minangka produk sampingan panambangan nikel jeung tambaga. Bijih utama kobalt di antarana cobaltite, erythrite, glaucodot, jeung skutterudite. Produsen utama kobalt dunya nyaéta Républik Démokratik Kongo, Tiongkok, Zambia, Rusia, jeung Australia.

Rujukan

Unsur kimia
Sélénium nyaéta hiji unsur kimia dina tabél périodik anu miboga lambang Se jeung nomor atom 34. Aktivitas kimia jeung sifat fisika sélénium nyarupaan sulfur jeung telurium. Ieu unsur sayaga dina sajumlah bentuk alotropik jeung nu pangpopulérna mah nyaéta bubuk beureum amorf, bentuk kristal beureum, sarta bentuk kristal kulawu métalik anu disebut sélénium. Bentuk panungtung ieu ngahantarkeun listrik leuwih alus dina cahya tinimbang dina poék sarta dipaké dina photocells. Sélénium kaduruk di udara sarta teu ngaréaksi jeung cai, tapi larut dina asam nitrat medok sarta basa kuat. Sélénium kaasup salah sahiji unsur langka di marcapada, sarta leuwih tinimbang pérak. Ieu unsur aya dina atmosfer minangka dérivatif métil. Nagara panghasil utama sélénium nyaéta Kanada, Amérika Sarikat, Bolivia, jeung Rusia. Sélénium kabentuk sacara alami di lingkungan atawa balukar tina aktivitas manusa. Taneuh patanian anu sok dibéré pupuk miboga kandungan sélénium kurang leuwih 400 mg/ton ku sabab ieu unsur nyangkaruk dina pupuk fosfat.

Rujukan

Unsur kimia
Kripton nyaéta hiji unsur kimia dina tabél périodik anu miboga lambang Kr jeung nomor atom 36. Kripton sayaga di udara ku konséntrasi kurang leuwih 1 ppm. Ieu gas dicirian ku spéktrum garis-garis cerah héjo jeung orén. Dina taun 1960, disupaketkeun sacara internasional yén satuan dasar panjang, méter, didéfinisikeun minangka 1 m = 1.650.763,73 panjang gelombang (dina vakum) tina garis orén-beureum Kr-33. Dina kondisi normal, kripton mangrupa gas teu warnaan, teu bau, sarta hargana lumayan mahal. Kripton padet wujudna zat kristal bodas ku struktur kubus, siga dina umumna gas mulya lianna. Sanyawa kripton umumna teu stabil, iwal diisolasi ku matriks dina suhu anu panghandapna. Kripton bisa jadi mangrupa salah sahiji gas panglangkana di atmosfér. Nyangkaruk total leuwih tina 15 milyar ton ieu gas di atmosfér ku kurang leuwih 8 ton per taun diékstrak liwat udara cair.

Rujukan

Unsur kimia
Brom (disebut ogé Bromin) nyaéta hiji unsur kimia dina tabél périodik anu miboga lambang Br jeung nomor atom 35. Dina suhu ruangan brom wujudna cairan beureum kacoklatan. Dina bentuk gas, brom warnana sarua (beureum kacoklatan) ari bauna ofensif sarta nyesekkeun mirip bau klorin. Brom mangrupa hiji-hijina unsur non-logam anu bentukna cair dina suhu ruangan sarta gampang nguap dina suhu sarta tekanan standar. Brom kurang aktif dibandingkeun jeung klorin sarta fluorin mah tapi leuwih aktif tinimbang yodium. Brom larut dina palarut organik jeung cai. Brom mangrupa élemen alami ani bisa kapanggih dina loba bahan anorganik. Tapi, manusa ngasupkeun brom organik ka lingkungan liwat mangrupa-rupa aktivitas. Brom balukar tina aktivitas manusa anu teu kajadian sacara alami poténsial pisan nyumebabkeun karuksakan daria kana kasehatan manusa sarta lingkungan. Dina batuan kerak marcapada, brom alami wujudna minangka uyah bromida. Uyah brom kaakumulasi dina ci laut (85 ppm), nu mana brom biasana diékstrak. Produksi dunya brom diperkirakeun ngaleuwihan 300.000 ton per taun, ku tilu nagara produsen utama nyaéta Amérika Sarikat, Israél, jeung Inggris.

Rujukan

Unsur kimia
Amy Lou Adams () nyaéta saurang aktris jeung panyanyi asal Amérika Sarikat. Amy meunangkeun nominasi Golden Globe Award liwat pilem Disney, Enchanted taun 2007. Amy ngamimitian karirna di dunya pilem ti taun 1999. Amy dipikawanoh suksés liwat peranna dina pilem-pilem Hollywood kayaning Catch Me If You Can, Enchanted, Night at The Museum: Battle of The Smithsonian, jeung Julie & Julia taun 2010. Taun 2008 Amy tunangan jeung aktor Darren Le Gallo sanggeus papacangan ti taun 2001. Taun 2010 Amy ngalahirkeun anak munggaranna nyaéta Aviana Oléa Le Gallo.

Filmografi

1999 Drop Déad Gorgéous
2000 Psycho Béach Party
2000 The Chromium Hook
2000 Cruel Intentions 2
2002 The Slaughter Rule
2002 Pumpkin
2002 Serving Sara
2002 Catch Me If You Can
2004 The Last Run
2005 The Wedding Date
2005 Junebug
2005 Standing Still
2006 Pennies
2006 Moonlight Serenade
2006 Talladega Nights: The Ballad Of Ricky Bobby
2006 Tenacious D In The Pick Of Destiny
2007 The Ex
2007 Underdog
2007 Enchanted
2007 Charlie Wilson'S War
2008 Miss Pettigrew Lives For A Day
2008 Doubt
2009 Sunshine Cléaning
2009 Night At The muséum: Battle Of The Smithsonian
2009 Julie & Julia
2009 Moonlight Serenade
2010 Léap Yéar
2010 The Fighter
2012 On The Road
2011 The Muppets
2012 The Master
2013 Man Of Steel

Rujukan

Aktris Amérika Sarikat
Lamiacéae, asalna disebut Labiatae nyaéta kulawarga tutuwuhan nu aya dina kelompok utama Angiospermae (tutuwuhan kembangan).  Kulawarga ieu sok dipikawanoh salaku kulawrga tutuwuhan mint, nu diwangun ku 236 genus jeung leuwih ti 7.000 spésiés.  Kulawarga ieu mangrupa nu pangbadagna tina ordo Lamiales. Sabagian gedé tina Lamiacéae mangrupa tatangkalan atawa semak , umumna mangrupa tutuwuhan aromatik, jujukutan, batang segi opat, jeung kembangan vertikal.  Lamiacéae sumebar hampir sakuliah dunya. Utamana tutuwuhan ieu kacatet aya dina pasakeun sakuliah dunya, jeung salaku tutuwuhan hérbal kulinér nu lumayan penting.

Referensi

Lamiales
Zingiberales, asalna disebut Scitaminenae, nyaéta ordo tutuwuhan nu aya dina bangsa tutuwuhan Monokotil (Liliopoida).  Zingiberales diwangun ku dalapan kulawarga jeung leuwih ti 2000 spésiés. Ordo ieu patali pisan jeung jeung bromeliad (kulawarga Bromeliaceae). Sabagian gedé tina 8 kulawarga éta asli ti daérah tropis sakuliah dunya jeung loba dibudidayakeun minangka tutuwuhan hias. Tutuwuhan gizi nu pangpentingna tina ordo ieu nyaéta cau, salian ti éta loba ogé nu jadi hérbal penting jeung rempah-rempah. Sabagian gedé tutuwuhan ieu mangrupa tutuwuhan umur panjang, tutuwuhan hérba nu miboga rimpang. Sababaraha spésiés (misalna cau) ngawangun "batang semu" nu ngajadikeun maranéhna katinggali kawas tutuwuhan palem, sanajan tutuwuhan ieu teu mekar jadi kai. Sabagian dauna galaredé jeung miboga sisi nu lemes, kasusun dina lamen jeung batang, karakteristik nu rada jarang dina tutuwuhan monokotil, pembuluh daun teu kasusun paralél, ngan lempeng dina sapanjang daun utama.

Referensi

Liliopsida
Asterales nyaéta salah sahiji ordo tutuwuhan nu aya dina kelompok utama tutuwuhan kembangan (Angiospermae). Compositae atawa Asteraceae mangrupa anggota tina ieu ordo. Ieu tutuwuhan miboga kembang komposit nu diwangun ku loba kuntum leutik. Aya sapuluh kulawarga séjéna nu patali kénéh jeung Asteracéae. Asterales mangrupa ordo tutuwuhan kembangan nu diwangun ku 11 kulawarga jeung kira-kira 26.870 spésiés, kaasup 25.000 spésiés tina kulawarga Asteracéae (aster, onak, kembang panon poé) jeung 2.000 spésiés Campanulaceae (kembang torompét).
Asterales sumebar lega di sabagian gedé dunya jeung biasana mangrupa tutuwuhan hérba jeung sababaraha semak jeung nu balaradag kawas tangkal. Karakteristik umumna mangrupa morfologi benang sari nu unik, nyéta batang benang sarina biasana ngawangun kumpulan padet atawa ngahiji kana tabung konsentris. Dina asterales, molekul panyimpenan oligosakarida inulin ngagentian tipung. 
Dina ordo Asterales, aya tutuwuhan pangan nu penting, kawas Helianthus annuus (kembang panon poé), Lactuca sativa (Salada), Cichorium sp. (sawi bodas). Dina ordo ieu aya ogé nu kaasup rempah-rempah, parasa jeung tutuwuhan obat.

Referensi

Angiospermae
Apiales nyaéta salah sahiji ordo tutuwuhan tina kelompok utama Angiospermae (tutuwuhan kembangan). Apiales mangrupa ordo tutuwuhan kembangan nu miboga kulawarga asli kaasup Araliaceae (kulawarga ginséng) jeung Apiaceae (Kulawarga bortol) jeung 8 kulawarga nu kapanggih anyaran. Spésiés sukulen dina ordo ieu kapanggih dina génus Cussonia (tutuwuhan engkol) dina kulawarga Araceae jeung Crithmum maritimum dina kulawarga Apiacéae). Apiales mangrupa organisme nu miboga nini moyang tunggal. Atawa garis katurunan tutuwuhan kembangan sympetalous, dina kelompok euasterids II tina Angiosperm Filogeni grup III (APG III) sintim klasifikasi botani.

Referensi

Angiospermae
Combretacéae nyaéta salah sahiji kulawarga tutuwuhan nu aya dina ordo Myrtales nu mangrupa anggota kelompok utama Angiospermae (Tutuwuhan kembangan). Tutuwuhan ieu mangrupa tangkal, semak jeung sajabana nu diwangun ku 20 genus jeung 600 spésiés. Tutuwuhan ieu sok penting ayana di sapanjang laut di laut tropis, di sabana Afrika, jeung di leuweung hujan Asia. Nu mangrupa jenis mangrove di pantéy ledok atawa muhara; contona nyaéta Laguncularia (Bakau bodas) jeung Lumnitzera (Bakau wétan). 
Tutuwuhan ieu miboga daun nu sederhana, alternatif atawa sabalikna; stipula leutik atawa aweuhan. Kembangna biséksual atawa kadang-kadang miboga kelamin, biasana actinomorfik.

Referensi

Myrtaceae
Asteracéae atawa Compositae nyaéta kulawarga tutuwuhan tina ordo Asterales nu aya dina kelompok utama Angiospermae (Tutuwuhan kembangan). Asteracéae mangrupa tutuwuhan hérba, semak, atawa tatangkalan nu kacaritakeun salaku kulawarga tutuwuhan kembangan panggedéna. Tutuwuhan ieu diwangun ku antara 1.100 génus jeung 20.000 spésiés nu dicirian sabab miboga kembang teu sampurna jeung disusun dina hiji pseudanthium involucrate dina wangun hulu atawa capitulum. daunna alternatif, jeung basal. Kembangna miboga kelamin tunggal, diwangun tina kembang leutik nu aya dina panopang, actinomorfik atawa zygomorfik. Kelopak kembang aweuhan atawa can sampurna jeung dimodifikasi dina bulu "pappus" atawa sisit. Kembangna aya dua rupa: ray (ligulate) jeung hardisk (tubular).

Referensi

Asterales
Apiacéae nyaéta kulawarga tutuwuhan nu aya dina kelompok utama Angiospermae (tutuwuhan kembangan). Apiacéae mangrupa salah sahiji keluarga angiospermae panggedéna, miboga antara 300 genus jeung 2.500-3.000 spésiés. Tutuwuhan ieu aya sakualiah dunya, tapi umumna di daérah iklim saeutik di daérah tropis. Kulawarga ieu mimiti diaku salaku kelompok has nalika ahir abad ka-16, ngajadikeun ieu salah sahiji tina kulawarga nu mimiti diaku salaku unit nu béda. Ieu mangrupa salah sahiji kulawarga nu pang babarina dipikawanoh, tapi mangrupa salah sahiji nu pang héséna di idéntifikasi kalawan spésiés nu tangtu. Kembang-kembang tina Apiacéae rupa-rupa pisan, sabagian gedé variasi aya dina daun jeung buah. Satiap kembang miboga 5 mahkota ngan segmen kelopak kadang-kadang saeutik nepi ka aweuhan.

Referensi

Apiales
Elizabeth Berkley Lauren () nyaéta saurang aktris asal Amérika Sarikat. Elizabeth Berkley dipikawanoh minangka béntang akting tipi, pilem jeung pangung. Elizabeth Berkley kasohor ku aktingna minangka Nomi Malone dina pilem Showgirls (1995) jeung peranna dina sérial tipi Saved by the Bell. Akting kasohorna ogé ditémbongkeun liwat pilem tipi, Baywatch (1992), White Wolves II: Legend of the Wild (1995), NYPD Blue (2000), CSI: Crime Scene Investigation (2003), Moving Malcolm (2003), jeung lian-lianna. Elizabeth Berkley téh mantan papacanganna aktor Roger Wilson. Dina tanggal 1 Nopémber 2003, geus nikah jeung aktor Greg Lauren. Tanggal 20 Juli 2012, tina pakawinanna éta dipaparin anak nu dingaranan Sky Cole.

Filmografi

1986 Gimme A Break!
1986 Silver Spoons
1987 Frog
1988 Platinum Blonde
1988 Day By Day Lizabeth
1989 1993 Saved By The Bell
1990 Valerie
1990 Married People
1990 Life Goes On
1991 Point Break 
1992 Raven
1992 Step By Step
1992 Baywatch
1992 Saved By The Bell: Hawaiian Style
1994 Diagnosis: Murder
1994 Burke'S Law
1994 Bandit: Bandit Goes Country
1994 Molly & Gina
1994 Saved By The Bell: Wedding In Las Vegas
1995 White Wolves Ii: Legend Of The Wild 
1995 Showgirls
1996 The First Wives Club
1997 Perversions Of Science
1997 Armitage Iii: Poly Matrix
1997 The Real Blonde
1998 The Taxman
1998 Random Encounter 
1999 Africa
1999 Last Call
1999 Brother'S Keeper
1999 Tail Lights Fade
1999 Any Given Sunday 
2000 Jack & Jill
2000 Nypd Blue
2000 Becoming Dick
2001 The Elevator
2001 The Curse Of The Jade Scorpion
2001 The Shipment
2001 2002 Titus
2002 Cover Story
2002 Roger Dodger 
2002 The Twilight Zone
2003 Control Factor
2003 Csi: Crime Scene Investigation
2003 Detonator
2003 Student Seduction
2003 Moving Malcolm
2004 Without A Trace
2005 Threshold
2006 Law & Order: Criminal Intent
2007 Black Widow 
2008 Meet Market 
2008 2011 Csi: Miami
2008 Step It Up And Dance
2008 The Butler'S In Love
2009 The L Word
2009 S. Darko
2009 Women In Trouble
2009 Ask-Elizabeth

Rujukan

Aktris Amérika Sarikat
Selir Karajaan Suk ti wangsa Haéju Choe (숙빈 최씨 Suk-bin Choe-ssi) (gumelar 17 Désémber 1670 - 9 April 1718) nyaéta salah sahiji selir Raja Sukjong ti Joseon anu dipikawanoh. Selir Suk dilahirkeun taun 1670 poé kagenep bulan lunar kasabelas dina taun kasabelas pamaréntahan Raja Hyeonjong ti Joseon. Manéhna mangrupa anak ti Choe Hyo-won (1638–1672) jeung Nyonya Hong ti Namyang (1639–1673). Manéhna boga lanceuk lalaki, Choe Dong-ju, anu kawin jeung Nyonya An ti Sunheung, jeung hiji lanceuk awéwé anu kawin jeung Séo Jéon.

Manéhna asup istana keur yuswana 7 taun, tuluy jadi musuri (tukang nyeuseuh/budak istana). Raja Sukjong ningali manéhna keur ngadoa pikeun Ratu Inhyeon anu geus digulingkeun. Raja mimitina kagum, tuluy cinta ka manéhna.

Tuluy manéhna diangkat jadi selir Suk-won (selir karajaan tingkat 4) taun 1693 saenggeus ngalahirkeun pangéran anu pupus ngora. Taun 1694, selir Choe diangkat deui tingkatna jadi Suk-ui (selir karajaan tingkat 2) saénggeus ngalahirkeun pangéran anu engkéna bakal jadi Raja Yeongjo. Tuluy taun 1699 Selir Choe diangkat peringkatna jadi bin (selir karajaan tingkat 1) anu gelarna ditambahan Suk, anu hartina murni.

Taun 1703, Ratu Inwon ngadopsi Pangéran Yéoning. tuluy taun 1718 Selir Suk-bin pupus di Istana Ihyeon, kabeneran ti taun nu sarua Sukjong turun tahta.

Choe Suk-bin dibéré status anumerta "Nyonya Hwagyeong, Selir Karajaan Suk ti Wangsa Choe".

Kulawarga

Silsilah 
Uyut
Choe éok-ji
Choe Mal-jéong
Aki ti bapa
Choe Taé-il 
Nini ti bapa
Nyonya pikeun ti Wangsa Pyéonggang Jang
Aki ti indung
Hong Gyé-nam
Nini ti indung
Nyonya Kim 
Bapa
Choe Hyo-won (1638–1672)
Indung
Nyonya Hong ti Namyang
Lanceuk
Choe Dongju

Katurunan 
Selir Suk jeung Raja Sukjong boga tilu urang anak:
Pangéran Yéongsu (1693), pupus ngora
Pangéran Yéoning (1694–1776), anu bakal jadi Raja Yeongjo (maréntah 1724–1776)
Saurang anak (1698), pupus ngora

Gambaran média
 Digambarkeun ku Lee Mi-yeong taun 1981 MBC serial TV Women of History: Jang Hui-bin.
 Digambarkeun ku Kyeon Mi-ri taun 1988 MBC serial TV 500 Years of Joseon: Queen Inhyeon.
 Digambarkeun ku Nam Joo-hee taun 1995 SBS serial TV Jang Hui-bin.
 Digambarkeun ku Park Ye-jin taun 2002 KBS2 serial TV Royal Story: Jang Hui-bin.
 Digambarkeun ku Han Hyo-joo taun 2010 MBC serial TV Dong Yi (sérial TV).
 Digambarkeun ku Han Seung-yeon taun 2013 SBS serial TV Jang Ok-jung, Living by Love.

Rujukan 

Inohong Dinasti Joséon
Nu babar taun 1670
Nu pupus taun 1718
Kelly Michelle Lee Osbourne (leuwih dipikawanoh: Kelly Osbourne; ) nyaéta saurang aktris, musisi, présénter, sarta désainer baju. Kelly anak ti pasangan Ozzy Osbourne jeung Sharon Osbourne. Kelly boga dulur nu ngaranna Aimee Osbourne jeung Jack Osbourne, Kelly pernah boga masalah jeung obat-obatan sarta pernah ngajalanan sababaraha kali réhabilitasi. Lian ti ngagugulung di dunya akting, Kelly ogé neuleuman industri musik ku ngarilis debut albumna Shut Up dina taun 2002. Sawatara singel ogé dirilis ti saprak bijilna éta album. Karir Kelly nu liannya nyaéta jadi présénter di babaraha acara. Ogé icikibung di dunya dunya fashion anu nganteurkeun ngaranna minangka désainer fashion. Teu ngan kitu wungkul, Kelly ogé nulis sarta medalkeun buku, sarta rutin ngeusi salah sahiji rubrik dina majalah Closer.

Filmografi
2002 Austin Powers In Goldmember
2006 Live Freaky! Die Freaky!
2008 The Town That Boars Me
2010 Devour
2011 Should'Ve Been Romeo
2011 So Undercover

Diskografi

Album
2002 SHUT UP
2003 CHANGES
2005 SLEEPING IN THE NOTHING

Singel
2002 Papa Don'T Preach
2003 Shut Up
2003 Come Dig Me Out
2003 Changes
2005 One Word

Rujukan

Aktris Inggris
Stronsium (disebut ogé Strontium) nyaéta hiji unsur kimia dina tabél périodik anu miboga lambang Sr jeung nomor atom 38. Stronsium mangrupa logam alkali taneuh lemes sarta warnana pérak kakonéngan. Stronsium miboga tilu bentuk kristal alotropik ku sifat fisika jeung kimiana mirip jeung kalsium sarta barium. Stronsium gancang ngaréaksi jeung cai sarta hawa antukna kuduĭ diteundeun dina wadah nu teu ngamungkinkeun ayana kontak jeung cai atawa hawa. ku sabab réaktivitas ékstrim kana hawa, ieu unsur teu sayaga bébas di alam sarta sok senyawaan jeung unsur lianna. Bubuk logam stronsium bakal hurung sacara spontan di udara pikeun ngahasilkeun boh stronsium oksida, boh stronsium nitrida. Stronsium umumna mah aya di alam, kontribusina kurang leuwih 0,034% tina sakabéh batuan beku sarta hadir dina wangun mineral celestite sulfat (SrSO4) jeung strontianite carbonate (SrCO3). Celestite sok kawangun dina endepan sedimén mangréa-réa antukna nguntungkeun pikeun ditambang. Daérah patambangan utama kaasup Inggris, Méksiko, Turki, jeung Spanyol. Kadaharan anu ngandung Stronsium di antarana jagong (0,4 ppm), jeruk (0,5 ppm), kubis (45 ppm), bawang (50 ppm), jeung lattuce (74 ppm).

Rujukan

Unsur kimia
Zirkonium nyaéta hiji unsur kimia dina tabél périodik anu miboga lambang Zr jeung nomor atom 40. Zirkonium mangrupa logam kuat, bisa ditampol, liat, sarta warnana pérak kulawu.

Sifat kimia jeung fisikana mirip jeung titanium. Zirkonium tahan pisan kana panas jeung tihiangan. Zirkonium leuwih hampang tinimbang waja sarta heurasna mah mirip jeung tambaga. Nalika dina bentuk bubuk, ieu logam bisa sacara spontan hurung di udara, komona mah dina suhu luhur. Zirkonium bubuk warnana hideung sarta dianggap bahaya ku sabab gampang kaduruk. Zirkonium lain mangrupa unsur langka, tapi ku sabab mineralna anu pangumumna, zirkon, tahan pisan kana palapukan, sumebaran ieu unsur jadi kawates. Zirkonium dua kali leuwih ngaleuya tinimbang tambaga jeung séng, sarta 10 kali leuwih ngaleuya tinimbang timbal. Bijih utama zirkonium nyaéta zirkon (ZrSiO4) anu ditambang di Australia, Amérika Sarikat, jeung Sri Lanka, sarta baddeleyite (zirkonium oksida ZrO2) anu ditambang di Brasil.

Rujukan

Unsur kimia
Molibdénum nyaéta hiji unsur kimia dina tabél périodik anu miboga lambang Mo jeung nomor atom 42. Molibdénum mangrupa logam transisi warnana bodas kapérakan sarta leuwih lemes tinimbang tungsten. Scheele manggihan molibdénum dina taun 1778. Ieu logam sok hésé dibédakeun jeung grafit sarta bijih timah. Molibdénum miboga modulus élastisitas luhur, jeung ngan ukur tungsten sarta tantalum anu sayaga leuwih loba, miboga titik lééh leuwih luhur. Molibdénum teu gampang larut dina taneuh asam sarta leuwih gampang larut dina taneuh basa. Ieu ngajadikeun pepelakan téh bisa miboga nepi ka 500 ppm molibdénum nalika tumuwuh dina taneuh basa. Molibdenit mangrupa bijih mineral utama molibdénum, ku wulfénit aya dina urutan saterusna. Sawaréh molibdénit dibeunangken minangka produk sampingan tina produksi tungsen jeung tambaga. Daérah patambangan utama molibdénum nyaéta Amerika Serikat, Chili, Kanada, jeung Rusia.

Rujukan

Unsur kimia
Selir Karajaan Hui-bin ti wangsa pikeun Indong (?-1701) nyaéta salah sahiji selir karajaan anu dipikawanoh ti Dinasti Joséon.

Biografi 
Manéhna mangrupa anak pikeun Hyéon (Hangul: 장형, Hanja: 張炯) jeung Nyonya Yun ti Wangsa Yun Papyéong, ngaran pribadina Jang Ok-jéong (Hangul: 장옥정, Hanja: 張玉貞).

Ok-jéong jadi saurang dayang Ibu Ratu Jangnyéol (ratu kadua Raja Injo). Taun 1686, Raja Sukjong ningali manéhna, tuluy ngangkat Ok-jéong jadi selir anu gelarna suk-won. Tuluy taun 1688, Ok-jéong ditaékkeun peringkatna jadi Hui-bin saenggeus ngalahirkeun anak anu engké bakal jadi Raja Gyéongjong. Ok-jéong kamungkinan boga anak kadua, Pangéran Séongsu, tapi idéntitasna diragukeun. Saenggeus Ratu Inhyéon digulingkeun jeung diasingkeun dina bulan Méi 1688, Ok-jéong anu didukung faksi Soron jadi Ratu katilu Sukjong, sarta anakna diangkat jadi putra mahkota.

Tuluy, dina taun 1694, Ratu Inhyéon dipulihkeun deui jadi ratu, sedengkeun Ok-jéong diturunkeun deui jadi Hui-bin. Taun 1701, pikeun Hui-bin dihukum mati lantaran kabukti ngaguna-guna Ratu Inhyéon sarta mawa dukun ka istana anu dititah ngadoa sangkan Ratu Inhyéon paéh. Tuluy pikeun Hui-bin dititah nginum racun, anu éksekusina dilaksanakeun tanggal 10 Oktober 1701. Saenggeus kitu, Sukjong ngaluarkeun dékrit yén ulah aya selir anu jadi ratu. pikeun Hui bin dipikawanoh ku rahayat lantaran haus kekuasaan.

Sanajan kitu, salaku indung Putra Mahkota, manéhna dibéré gelar anumerta "Nyonya Oksan, Selir Agung Istana; Selir Agung Preféktur Wangsa Jang Indong" (대빈궁옥산부대빈장씨 大嬪宮玉山府大嬪張氏).

Tingali ogé 
 Choe Suk-bin, selir Raja Sukjong anu ngalahirkeun Raja Yéongjo

Rujukan 

Inohong Dinasti Joséon
Nu babar taun 1659
Nu pupus taun 1701
Soedjatmoko (ngaran lahir: Soedjatmoko Mangoendiningrat; ), ogé dipikawanoh ku jujuluk Bung Koko, nyaéta saurang inteléktual, diplomat, sarta pulitikus Indonésia. Soedjatmoko minangka salah sahiji wakil Indonésia di Perserikatan Bangsa-Bangsa taun 1966, tuluy jadi Duta Besar Indonésia pikeun Amérika Sarikat dina taun 1968, dina mangsa harita ogé Soedjatmoko meunang sawatara gelar doktor honoris. Soedjatmoko pernah ogé jadi panaséhat pikeun Menteri Luar Negeri Adam Malik. Sanggeus kajadian Malari dina bulan Januari 1974, Soedjatmoko ditéwak tuluy diinterogasi ku sabab diduga jadi parencana tindak protés éta.

Atikan
HBS Surabaya
Sakola Luhur Kadokteran di Jakarta
Littauer School of Public Administration di Universitas Harvard, Amérika Sarikat

Karir
Dosen Tamu Sajarah jeung Pulitik Asia Tenggara di Universitas Cornell, Amérika Sarikat (1961–1962)
Duta Besar Indonésia pikeun Amérika Sarikat (1968-1971)
Panaséhat husus Urusan Budaya jeung Sosial pikeun Kepala Badan Parencanaan Pangwangunnan Nasional (1971)
Anggota déwan International Institute for Environment and Development, London (1971-1976)
Anggota déwan diréktur Ford Foundation (1972-1984)
Gubernur Asian Institute of Management (1972-1974)
Gubernur International Development Reséarch Centre (1973)
Rektor United Nations University (1980-1987)

Pangajén
Panghargaan Ramon Masaysay (1978)
Honorary Degree ti Yale University, Cedar Crest College and Williams College di Amérika Sarikat; Kwansei Gakuin University di Jepang; Asian Institute of Technology di Thailand; jeung Universitas Sains Malaysia.
Honorary Degree ti Georgetown University, Washington D.C, Amérika Sarikat nalika pangsiun ti jabatan Réktor.
Doktor honoris causa bidang hukum ti Cedar Crest College Pennsylvania (1969)

Rujukan

Inohong dari Sawahlunto
Duta Besar Indonésia
Inohong Jawa
Inohong Orde Baru
Ratu Inhyéon (Hangul: 인현왕후, Hanja: 仁顯王后) (1667–1701) nyaéta ratu kadua Raja Sukjong jeung salah sahiji ratu anu dipikawanoh ti Dinasti Joseon.

Biografi 
Manéhna berasal ti Wangsa Min Yéoheung, putri kadua Min Yu-jung (Hangul: 민유중, Hanja: 閔維重) (1630–1687) jeung pamajikan kaduana, Nyonya Song ti klan Song Eunjin.

Manéhna kawin jeung Raja Sukjong salaku ratu kaduana dina taun 1681, keur yuswana 14 taun.

Dina taun 1688, Ratu Inhyéon digulingkeun lantaran nolak pengangkatan gelar putra mahkota ka anak Jang Hui-bin, tuluy pikeun Hui-bin diangkat jadi ratu Sukjong katilu.

Taun 1694, Sukjong ngangkat deui Inhyéon jadi ratu, sarta nurunkeun status pikeun Ok-jéong jadi hui-bin deui.

Dina taun 1701, ratu Inhyéon pupus lantaran diguna-guna ku Jang Hui-bin jeung lanceukna, pikeun Hui-jaé. Lantaran kabukti bersalah, tuluy pikeun Hui-bin dititah nginum racun.

salah sahiji dayang Ratu nulis buku anu disebut Inhyeon Wanghu Jeon (Hangul: 인현왕후전, Hanja: 仁顯王后傳, Kisah Ratu Inhyéon), anu aya kénéh nepi ka kiwari. Ratu Inhyéon dimakamkeun di Myéongreung (명릉) di Provinsi Gyéonggi, sarta Sukjong dimakamkeun di deukeut makamna di aréa nu sarua. Ratu Inhyéon teu boga anak.

Gelar anumerta  
Hyogyéong Sukséong Jangsun Wonhwa Uiyéol Jéongmok Inhyéon Wanghu
효경숙성장순원화의열정목인현왕후
孝敬淑聖莊純元化懿烈貞穆仁顯王后

Kulawarga  
Bapa
Min Yu-jung (Hangul: (민유중), Hanja: 閔維重)
Indung
Nyonya Song ti Wangsa Song Eunjin (Hangul: 은진 송씨, Hanja: 恩津 宋氏), istri kadua Min Yu-jung
Sadérék
Min Jin-hu (Hangul: 민진후, Hanja: 閔鎭厚) (1659–1720), kakek moyang Maharani Myeongseong
Min Jin-won (Hangul: 민진원, Hanja: 閔鎭遠) (1664–1736)
Nyonya Min (Hangul: 민씨, Hanja: 閔氏), putri sulung Min Yu-jung
Nyonya Min (Hangul: 민씨, Hanja: 閔氏), putri katilu Min Yu-jung
 Catatan
Ratu Inhyéon sacara teu langsung jadi moyangna Maharani Myeongseong liwat lanceuk lalakina, Min Jin-hu

Rujukan 

Inohong Dinasti Joséon
Nu babar taun 1667
Nu pupus taun 1701
Ratu Inwon (1687–1757) nyaéta ratu katilu Raja Sukjong ti Joséon.

Biografi 
Ratu Inwon dilahirkeun taun 1687, dina kadua puluh salapan bulan lunar taun katilu belas pamaréntahan Raja Sukjong, Ratu Inwon mangrupa anak kadua Kim Joo-shin (Hangul: 김주신, Hanja: 金柱臣) jeung Nyonya Jo ti Wangsa Imchéon Jo (Hangul: 임천 조씨, Hanja: 林川 趙氏),.  Ratu Inwon boga dua sadérék lalaki, Kim Huyéon (Hangul: 김후연, Hanja: 金後衍) dan Kim Guyéon (Hangul: 김구연, Hanja: 金九衍), saurang lanceuk awéwé anu kawin jeung Mayor Lee Déonklin (Hangul: 시장이덕린, Hanja: 郡守李德隣), jeung saurang adi awéwé anu kawin jeung Yun Myéon-go (Hangul: 윤면교, Hanja: 尹勉教).

Ratu Inwon kawin jeung Raja Sukjong taun 1702 sarta jadi ratu anu katilu. Saenggeus Ratu Inhyéon pupus, sarta éksekusi Jang Hui-bin taun 1701. Ratu Inwon beunang panyakit cacar taun 1711, tapi salamet.

Saenggeus Raja Sukjong pupus taun 1720, Ratu Inwon jadi Ibu Suri (大妃 대비 daebi). Saenggeus Raja Gyéongjong pupus, sarta naék tahtana Raja Yéongjo, dina taun 1724, Inwon jadi Ibu Suri nu Agung (大王大妃 대왕대비 daewangdaebi).

Ratu Inwon pupus dina poé kadua puluh genep bulan tilu dina taun katilu puluh tilu pamaréntahan Raja Yéongjo (1757) di Istana Changdeok, Ratu Inwon yuswana 70 taun.  Ratu Inwon dimakamkeun di Myéongreung, Propinsi Gyéonggi, deukeut makam Raja Sukjong jeung Ratu Inhyéon.

Gelar Anumerta 
Ratu Inwon, Hyesun Jagyeong Heonryeol Gwangseon Hyeonik Kangseong Jeongdeok Suchang Yeongbok Yunghwa Hwijeong Jeongwoon Jeongui Jangmok Inwon Wanghu
혜순자경헌렬광선현익강성정덕수창영복융화휘정정운정의장목인원왕후 
惠順慈敬獻烈光宣顯翼康聖貞德壽昌永福隆化徽精正運定懿章穆仁元王后.

Gambaran média 
Digambarkeun ku Oh Yéon-séo taun 2010 dina sérial TV Dong Yi.
Digambarkeun ku Kim Haé-sook dina hiji pilm taun 2015 nu judulna "The Throne"

Rujukan 

Inohong Dinasti Joséon
Nu babar taun 1687
Nu pupus taun 1757
Ratu Jéongséong ti wangsa Séo Dalséong (정성왕후 서씨) () nyaéta pamajikan kahiji sarta ratuna Raja Yeongjo ti Joseon, raja ka-21 Dinasti Joseon. Manéhna berasal ti Wangsa Dalséong Séo.
Ratu Jéongséong mangrupa anak ti Séo Jong-jé (서종제) jeung Nyonya Lee. Dina bulan Nopémber 1703, yuswa 10 taun, manéhna kawin jeung Pangéran Yeoning anu yuswana 8 taun. Salaku pamajikan ti pangéran, Nyonya Séo dibéré gelar Putri (군부인 gunbuin).

Taun 1724, lanceuk Pangéran Yéoning, Raja Gyeongjong pupus. Pangeran Yéoning naék tahta tanggal 30 Agustus minangka Raja Yeongjo Nyonya Séo, salaku pamajikan Pangéran Yéoning, jadi ratuna.

Ratu Jéongséong pupus di Istana Changdeok tanggal 15 Pébruari 1757. Anak téréna, Putra Mahkota Sado ngaderita panyakit méntal lantaran Ratu pupus. Ratu Jéongséong teu boga anak.

Rujukan 

Inohong Dinasti Joseon
Nu babar taun 1692
Nu pupus taun 1757
Sapindales nyaéta ordo tutuwuhan nu aya dina kelompok utama Angiospermae (tutuwuhan kembangan). Ordo ieu aya dina subkelas Rosidae nu mangrupa anggota tina kelas Magnoliopsida (dikotil atawa tutuwuhan siki beulah). Ordo sapindales diwangun ku 15 kulawarga jeung 6.200 spésiés tutuwuhan kembangan nu miboga kai, kaasup bursera, médé, jeruk, kemenyan, manggah jsb. Kulawarga panggedéna nyaéta Rutaceae (antara 1500 spésiés), Sapindaceae (antara 1.500 spésiés), Meliaceae ( 550 spésiés), Anacardiaceae (antara 600 spesies), dan Burseraceae (antara 600 spesies). Kulawarga Sapindacéae mangrupa anggota inti tina ieu ordo nu miboga antara 140-150 genus. Loba spésiés tina Sapindacéae miboga getah susu nu ngahasilkeun saponin racun.
Ordo Sapindales kaasup tutuwuhan buah anu penting dina dunya pertanian (medé, jeruk, léci, manggah). Nu laina ngahasilkeun résin (menyan, mur) atawa racun mis saponin (chesnut horse, soapberries). Loba spésiés tina ieu ordo kapanggih di daérah iklim  sedeng jeung tropis.

Babagian

Aracea (Kulawarga mépel)
Kulawarga ieu diwangun ku antara 200 spésiés tatangkalan jeung semak. Daun kulawarga ieu biasana wangun ramo. Kembangna biasana kur miboga hiji kelamin. Sababaraha tutuwuhan tina ieu kulawarga miboga getah amis nu dipaké pikeun nyieun sirop.

Anacarciaceae
Diwangun ku antara 650 spésiés. Tutuwuhan nu kaasup kulawarga ieu nyaéta manggah, médé, pistachio sarta oak racun, poison sumac jeung poison ivy.

Burseraceae (Kulawarga kemenyan)
Dipikawanoh miboga kai nu lemes nu sok dipaké pikeun nyieun kai lapis. Sok dopaké ogé pikeun nyieun pamates jalan atawa panahan angin.

Sapindaceae
Aya leuwih ti 1.500 spésiés tatangkalan, tutuwuhan ngarambat jeung semak dina ieu kulawarga. Kembangna miboga opat nepi ka lima kolopak. Lolobana tutuwuhan tina ieu kulawarga tumuwuh di daérah tropis jeung subtropis.

Rutaceae (Kulawarga sitrus)
Aya leuwih ti 1.500 jenis tangkal, hérba jeung semak dina kulawarga citrus. Tutuwuhan tina spésiés biasana kapanggih di daérah iklim sedeng jeung tropis. Kembang miboga opat nepi ka lima kolopak jeung miboga boh putik jeung benang sari tina kembang nu sarua.

Meliaceae (Kulawarga mahoni)
Kulawarga ieu dipikawanoh miboga kai nu alus nu sok dipaké pikeun furnitur. Aya antara 575 spésiés. Tutuwuhan nu kaasup kana ieu kulawarga nyaéta mahoni, tangkal beri cina.

Hipocastanaceae
Aya antara 25 spésiés dina ieu kulawarga. Kabéh ti éta mangrupa tangkal jeung semak nu tumuwuh di beulahan bumi kalér. Tangkal tina ieu kulawarga disebut Buckeyes di Amérika kaler. Di eurasia, disebut chesnut-horse. Ngaran buckeyes dibikeun kana ieu tangkal sabab binihna nu kawas panon uncal jalu atawa duit. Ohio dipikawanoh salaku nagara Buckeye sabab kabéh tangkal buckeye tumuwuh umum di dinya.

Referensi

Magnoliopsida
Meliacéae (kulawarga mahoni) nyaéta kulawarga tutuwuhan dina ordo Sapindales nu mangrupa anggota kelompok utama Angiospermae (tutuwuhan kembangan). Kulawarga ieu diwangun ku antara 575 spésiés tangkal jeung semak (jarang), jeung mangrupa tutuwuhan asli daérah tropis jeung subtropis. Sabagian gedé anggota kulawarga ieu miboga daun majemuk nu gedé, nu salembarana di atur dina wangun buluan, jeung tangkai kembangna nyabang. Buahna miboga daging jeung miboga warna atawa kapsul kasar.
Tangkal tina marga Swietenia, Entandrophragma, jeung Cedrela (utamana cedar spanyol, C. odorata) mangrupa tangkal ékonomis nu penting jeung dihargaan salaku sumber kai mahoni.

Referensi

Sapindales
Fabales nyaéta ordo tutuwuhan kembangan dikotil nu miboga 3 kulawarga, nyaéta Caesalpipiaceae, Fabaceae (atawa Leguminosae), Mimosaceae. Sacara kolektif, ordo ieu dipikawanoh salaku légum. Fabales kaasup tutuwuhan ngarambat atawa tangkal nu miboga daun nu sénsitif. Anggota ieu biasana miboga katetepan, daun majemuk, 10 benang sari atawa leuwih loba nu sok dihijikeun dina filamen, jeung carpel tunggal nu ngajadikeun buah garing (polong) bakal kabuka nalika béak mangsa ku cara meulah jadi dua, ngaleupaskeun siki (endosperm). Loba, atawa kur sabagian tina anggota ordo ieu ngalakonan simbiosis jeung bakteri pangiket nitrogén dina akarna. Loba tutuwuhan tina Fabales mangrupa panghasil produk utama tina dunya pertanian.

Referensi

Magnoliopsida
Fabaceae
Campanulacéae nyaéta salah sahiji kulawarga tutuwuhan tina kelompok utama Angiospermae (tututwuhan kembangan). Kulawarga ieu dipikawanoh ogé salaku harebell (Kembang torompét). Kulawarga kembang torompét kaasup 88 genus sakuliah dunya, diwangun ku 2.500 spésiés. Di Finlandia, aya 4 genus jeung 15 spésiés, nu paling populér nyaéta genus Campanula nu miboga kembang nyarupaan torompét. Campanulacéae mangrupa tutuwuhan hérba, semak, atawa tangkal leutik (jarang) nu biasana miboga getah susu. Daunna hampir sok alternatif jeung saderhana; teu miboga stipula jeung miboga kembang nu biséksual, bari actinomorfik dina subfamili Campanulacéae tapi zygomorfik dina lobelioidéae. Ieu mangrupa kulawarga kosmopolitan nu miboga kembang nu has, utamana di beulahan bumi kalér, ngan di beulahan bumi kidul kawas Afrika Kidul kulawarga ieu lumayan kaya ogé.

Referensi

Fabales
Rutacéae nyaéta salah sahiji kulawarg tutuwuhan tina ordo Sapindales nu aya dina kelompok utama Angiospermae (Tutuwuhan kembangan). Rutacéae mangrupa tutuwuhan hérba, semak, jeung tatangkalan nu miboga kelenjar barelang, umumna bau jujukutan. Kulawarga ieu diwangun ku antara 150 genus jeung 1.500 spésiés nu dicirian ku ayana loba cucuk jeung tangkai nu jangjangan. Kulawarga ieu miboga daun alternatif atawa sabalikna, sederhana atawa wangun palma atawa daun pinatel,atawa kadang-kadang garedé atawa leleuitik wangun cucuk; stipula henteu boga.  Kembangna sok miboga seungit amis, hampir sok biséksual, jeung actinomorfik atawa kadang-kadang zygomorfik. Kembang ieu diatur keur penyerbukan, nu diurus ku gegeremet kawas laleur leutik atawa odéng. Kembang-kembang miboga warna nu jelas, aromatik jeung miboga néktar. Buah tina ieu kulawarga rupa rupa, misalna kapsul (genus Ruta), folikel (Zanthoxylum), drupes (Amyris), béri (Triphasia), samaras (tangkal hop), jeung shizocarps (Helietta). Buah jeruk sabanerna mangrupa béri nu dimodifikasi.
Kulawarga ieu penting pikeun sajumlah gedé tutuwuhan hias jeung dahareun. Loba vareitas na nu dibudidayakeun kawas jeruk, lémo, atawa jeruk bali.
Loba varietas asli nu dibudidayakeun salaku tutuwuhan hias, hususna spésiés Boronia, Crowéa, Eriostemon, Phebalium jeung Corréa.

Referensi

Sapindales